咏 兰 诗 选
兰之猗猗,扬扬其香。
不采而佩,于兰何伤。
今天之旋,其曷为然。
我行四方,以日以年。
雪霜贸贸,荠麦之茂。
子如不伤,我不尔觏。
荠麦之茂,荠麦之有。
君子之伤,君子之守。
——韩 愈《幽兰操》
山中兰叶径,城外李桃园。
岂知人事静,不觉鸟啼喧。
——唐·王勃《春庄》
清风摇翠环,凉露滴苍玉。
美人胡不纫,幽香蔼空谷。
——唐·唐彦谦《兰》
谢庭漫芳草,楚畹多绿莎。
于焉忽相见,岁宴将如何。
——唐·唐彦谦《兰》
家在洞水西,身作兰渚客。
天昼无纤云,独坐空江碧。
——唐·施肩吾《兰渚泊》
亭树霜散满,野塘凫鸟多。
蕙兰不可折,楚老徒悲歌。
——唐·马戴《秋思》
春晖开禁苑,淑景媚兰场。
映庭含浅色,凝露泫浮光。
日丽参差影,风传轻重香。
会须君子折,佩里作芬芳。
——唐·李世民《芳兰》
孤兰生幽园,众草共芜没。
虽照阳春晖,复非高秋月。
飞霜早淅沥,绿艳恐休歇。
若无清风吹,香气为谁发。
——唐·李白《孤兰》
兰叶春葳蕤,桂华秋皎洁。
欣欣此生意,自尔为佳节。
谁知林栖者,闻风坐相悦。
草木有本心,何求美人折。
——唐·张九龄《感遇》
兰色结春光,氛氲掩众芳。
过门阶露叶,寻泽径连香。
畹静风吹乱,亭秋雨引长。
灵均曾采撷,纫佩挂荷裳。
——唐·无可《兰》
虚室重招寻,忘言契断金。
英浮汉家酒,雪丽楚王琴。
广殿清香发,高台远吹吟。
河汾应擢秀,谁肯访山阴。
——唐·李峤《兰》
幽丛不盈尺,空谷为谁芳。
一径寒云色,满林秋露香。
— 元·揭 斯《秋蕙》
幽兰既丛茂,荆棘仍不除。
素心自芳洁,怡然与之俱。
— 元·李祁《题兰棘同芳图》
伙风兰蕙化为茅,南国凄凉气已消。
只有所南心不改,泪泉和墨写《离骚》。
— 元·倪瓒题郑所南《兰》
鹈 声中花片飞,楚兰遗思独依依。
春风先自悲芳草,惆怅王孙又不归。
— 元·张翥《题兰》
采兰湘北芷,搴木澧南浔。
渌水含瑶彩,微风托玉音。